Diari Oficial de la Generalitat Valenciana


Sumari del DOGV 4517, del 09-06-2003 (2003/6653)

ORDE de 2 de juny de 2003, de la Conselleria d'Agricultura, Pesca i Alimentació, per la qual s'indiquen determinats requisits i condicions que afecten la mesura d'ajudes a l'aqüicultura.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4517

Data del DOGV
:   09-06-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/6653


Data del document
:   02-06-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * indústria pesquera
    * aqüicultura
    * suport econòmic
    * IFOP
    * empresa privada
    * ajuda pública

ORDE de 2 de juny de 2003, de la Conselleria d'Agricultura, Pesca i Alimentació, per la qual s'indiquen determinats requisits i condicions que afecten la mesura d'ajudes a l'aqüicultura. [2003/X6653]
  
En l'Orde de 15 de setembre de 2000, de la Conselleria d'Agricultura, Pesca i Alimentació, s'establixen normes d'ajudes amb finalitat estructural en el sector de la pesca i l'aqüicultura (DOGV núm. 3846, de 28.9.00). Una de les mesures previstes en esta disposició és la d'inversions en aqüicultura.
  
Un dels objectius d'esta línia d'ajudes és promoure el foment de l'aqüicultura i, al mateix temps, prendre mesures conduents a evitar la creació de capacitats de producció excedentàries en espècies com la daurada i el llobarro, així com en aquelles altres, com la tonyina, subjectes a mesures de control de quotes de captura.
  
Les mesures conduents a evitar la creació de capacitats de producció excedentàries s'adopten de conformitat amb l'apartat 2.c) de l'article 13 del Reglament (CE) 2.792/1999, del Consell, de 17 de desembre de 1999, pel qual es definixen les modalitats i condicions de les intervencions amb finalitat estructural en el sector de la pesca, i l'article 38.c) del Reial Decret 3.448/2000, de 22 de desembre, pel qual s'establix la normativa bàsica de les ajudes estructurals en el sector pesquer.
  
Per tot això, vista la proposta del director general de Pesca i Comercialització Agrària, en l'exercici de les funcions que tinc atribuïdes,
  
ORDENE
  
Article 1
  
Les mesures per al foment d'inversions materials en l'àmbit de l'aqüicultura s'ajustaran als requisits establits en el Reglament (CE) 2.792/1999, de 17 de desembre de 1999, del Consell, i el Reial Decret 3.448/2000, de 22 de desembre, sobre ajudes estructurals en el sector pesquer.
  
Article 2
  
Es consideren inversions materials no subvencionables:
  
a) Les destinades a la cria o cultiu de la tonyina (Thunnus thynnus).
  
b) L'adquisició, construcció i instal·lació de gàbies, estanys i altres artefactes destinats al preengreixament i engreixament de daurada i/o llobarro.
  
DISPOSICIÓ FINAL
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 2 de juny de 2003
  
La consellera d'Agricultura, Pesca i Alimentació,